Bare skrive til mig selv – med mig selv – for mig selv – og hvem der må lytte med et skjult øre.

17/4/2023

1. Evigheden – og kun evigheden – er essentiel. For evigheden, må vi elske og arbejde. Vi skylder evigheden vores evige Væren og højeste dyd.
2. Min drømmekvinde: fyldig, rund, praktisk, god til at snakke med andre mennesker, en rigtig hyggebamse, flot, smuk, rund i kinderne, det sødeste smil, røde og puffede kinder, lyst eller mørkt hår – ikke rødt, måske lidt latino eller bare brasilianer eller med brun kulør af let grad, hun skal være god til praktiske ting og god med hænderne, hun behøver ikke være særligt intelligent eller være af særlig nobel art, blot hun forstår sig på min rolle og tilværelse, man kan jo selv bestemme, hvad man vil gøre med tingene og med sit liv, og det ville da være dejligt at finde drømmekvinden – eller så tæt på som man komme, fordi vi er stadigvæk bundet af mulighedens grænser.
3. Hvad er meningen med livet, ja, det er spørgsmålet, vi må selv finde på en mening, eller rettere sagt skabe en mening, fordi fra naturens side, er den primære opgave for dyr jo at forplante sig selv, celle for celle (DNA), og derfor er vi nødt til at sætte en skaberkraft som det højeste mål, fordi vi har ikke andre end os selv, og meningen skal vi selv kreere.
4. Nu skriver jeg bare ”til mig selv – med mig selv – for mig selv”, fordi jeg har ikke andre at skrive med, det ville da være fedt at udgive det, det kommer an på, hvor mange sider, der er, i sidste ende, fordi man kan jo ikke udgive en bog på 50 sider, så der er nødt til at være en del sider, hvis det skal give mening. Men jeg skriver bare fuldstændigt frit fra leveren nu, fordi det er det, jeg vil, og jeg ved ikke, hvad jeg ellers skal finde på. Guder som mig er ensomme, vi skinner for alle andre, men ingen skinner kraftigt nok til at varme os, derfor må vi selv varme os selv ved vores egen stråler, som Solen gør hver dag og nat, og sådan er det. Men det er fint nok, jeg er jo en meget selvstændig person, så jeg gør det bare fuldstændig, som *jeg* vil, og ikke som andre synes ”skal eller bør”, fordi det gider jeg selvfølgelig ikke. Det skal føles godt og rart at skrive en bog, selvom jeg aldrig tænkte, at jeg var en god nok skribent til at blive forfatter, men jeg kan jo bare skrive i mit eget sprog og efter min egen sans og mit eget vid, og det må jeg så gøre. Forhåbentligt da med glæde.
5. Jeg elsker at elske – elske hele natten – og hele dagen – elske fordi vi kan elske, fordi vi vil elske, fordi vi ønsker at elske. Kærlighed: det er at se sig selv i noget andet, at ville videregive den gave, man selv er blevet givet, og at ønske at noget skal vokse ud af den plante og det dyr, man selv er. Livet: det vil vi videregive, fordi vi selv har arvet og fået det, og vi videregiver det gerne uden beregning, fordi vores lyst til at elske er så stor.
6. Min eneste rigtige ven her i livet, er Nietzsche. En klippefast støtte i stormvejr.
7. Vi skal leve, fordi vi kan og vil og faktisk ikke kan andet og ikke vil andet end at leve. Derfor, må vi sætte vores lid til at livet og månen og stjernerne og vinden og havet og livet i jorden kan bære os. Og det er også det, som gør at vi overhovedet kan eksistere, overhovedet kan være til, overhovedet kan finde nogen mening og værdi i det, som vi foretager os, fordi hvorfor skulle vi ikke gøre det, som vi kun kan gøre – og vi kan ikke gøre andet – og som hele tiden opfylder os og giver os det, som vi skal bruge for at kunne leve med eksistensen som eksistens.
8. Kun fjols! Kun poet! – Sådan skriver Nietzsche. Men hvad skal vi forvente?
9. To ting *er* jeg; to ting *ønsker* jeg at være. De to ting er filosof og politiker. Jeg har uddannet mig selv i filosofi efter Nietzsches forskrift, og mit mål er at blive valgt til Folketinget og dermed blive politiker.
10. For mig selv og til mig selv, skriver jeg. Selvom jeg da håber på at andre vil læse det, især ifm. med mine politiske ambitioner, da man jo i en eller anden grad skal være kendt offentligt, hvis man skal vælges ind til Folketinget som løsgænger. Så, deri ligger min ambition.
11. – Og hvad er så meningen med livet, med det hele, med gaven, der giver og giver –?
12. Livet først og fremmest som eksperiment – det levede levedes eksperiment. Ingen konklusion, ingen forløsning; bare et eksempel på et liv, et eksempel på en eksistens, et eksempel på en form for Væren og en form for evig skabelse i den evige genkomsts cyklus. Det kan vi kun være.
13. Nu de daglige sysler, må være det, som trods alt giver os brødet og vandet til at kunne holde ud at leve, fordi hvem er vi, hvis vi ikke er nogen, som kan og må leve af brød og vand og det, som flyder ekstra ovenpå, og hvad ville vi være, hvis ikke den daglige drift holdt os oppe og forskønnede de særlige øjeblikke og sollyset gennem de mørke skyer?
14. Kun minderne har vi om det levede liv og vore fæller i ånd og blod og alt, hvad der har rørt og bevæget os igennem livet og bragt os glæde eller sorg, og disse minder må vi passe på, fordi de udgør vores egen eksistens og vores egen historie og alt, hvad som på nogen måde giver os identitet og liv og sjæl.
15. Der udgøres ingen umiddelbare konsekvenser af vores lemfældige omgang med sandheden, men der er ingen tvivl om, at man for at kunne dykke ned i de virkelige realiteter i livet skal kunne tåle både spot og hån uden, at man mister troen på virkeligheden af den grund. Fordi virkeligheden gives kun som biprodukt af vores oplevelser i alting, den er ikke i sig selv hverken gangbar eller håndgribelig for den menneskelige erkendelse og må således lokkes og drages ud af sin skygge og oplyses kun i sollyset, som en regnbue fanges i vanddråberne.
16. Det, der er vigtigt, er viljen, fordi kun gennem viljen kan vi leve og holde ud at leve – ”den, som har et hvorfor, kan bære næsten alle hvordan” – og det er lige præcis det, som er altafgørende her, nemlig at man skaber et ’hvorfor’ for sig selv, altså en grund til at leve og leve videre. Alle store mennesker – især alle tænkere – søger midler til at kommunikere, finde fæller, forløse deres tanker og dele deres følelser. Og det er lige præcis dét, som gør at man i sidste ende kan finde en mening med livet, at man kan organisere og kategorisere (og systematisere) den individualitet, man besidder, og den unikke udgave af Væren, som man er.